kardosdrur/scandi-wiki huggingface dataset:
Tony Currie

Anthony William "Tony" Currie (født 1. januar 1950 i Edgware, England) er en tidligere engelsk fodboldspiller, der spillede som midtbanespiller. Han var på klubplan primært tilknyttet Sheffield United, Leeds United og Queens Park Rangers, med længst tid (8 sæsoner) hos Sheffield United. Han spillede desuden 17 kampe og scorede tre mål for det engelske landshold, som han debuterede for den 23. maj 1972 i et opgør mod Nordirland.

Referencer 

Fodboldspillere fra England
Fodboldspillere fra Watford F.C.
Fodboldspillere fra Sheffield United F.C.
Fodboldspillere fra Leeds United F.C.
Fodboldspillere fra Queens Park Rangers F.C.
Fodboldspillere fra Southend United F.C.
Fodboldspillere fra Torquay United F.C.
Fodboldspillere fra Stockport County F.C.
Rickard Sandler

Rickard Johannes Sandler (29. januar 1884 i Torsåker i Västernorrlands län – 12. november 1964 i Stockholm) var en svensk socialdemokratisk politiker, der var Sveriges statsminister fra 1925 til 1926.

Sandler var minister uden portefølje fra marts til juni 1920, finansminister fra juli til oktober 1920, minister uden portefølje fra 1921 til 1923, handelsminister fra 1924 til 1925, statsminister fra 1925 til 1926 og udenrigsminister fra 1932 til 1936 og igen fra 1936 til 1939. 

Sandler er den eneste socialdemokratiske statsminister i Sverige, der ikke også har haft rollen som partileder for Socialdemokraterne. Han er også den næstyngste svenske statsminister nogensinde, da han var 41, da han blev statsminister.

Sveriges statsministre
Udenrigsministre fra Sverige
Handelsministre fra Sverige
Socialdemokrater fra Sverige
Sonate for fløjte og klaver (Poulenc)

Francis Poulencs Sonate for fløjte og klaver blev komponeret i 1957 for tværfløjte og klaver. Den er dedikeret til mindet om Elizabeth Sprague Coolidge, en amerikansk protekter af kammermusik. Poulenc komponerede værket for fløjtenisten Jean-Pierre Rampal, og sammen med Rampal uropførte han det i juni 1957 ved Strasbourg Musikfestival. Det er nu et af Poulencs mest populære værker og er et fremstående element i fløjterepertoiret for det 20. århundrede.

Musik 
Sonaten er inddelt i tre satser:

 Allegro malincolico
 Cantilena: Assez lent
 Presto giocoso

Litteratur 
 Poulenc, Francis; Schmidt, Carl B.; & Harper, Patricia (Ed.) (1994) Sonata for Flute and Piano. Chester Music. .

Eksterne henvisninger 
 poulenc.fr

Værker af Francis Poulenc
Værker for fløjte
Sonate for fløjte og klaver (Prokofjev)

Sergej Prokofjevs Sonate for fløjte og klaver, op. 94, blev komponeret i 1942-3 for tværfløjte og klaver. Den er senere blevet transkriberet til violin af David Oistrakh, som op. 94a.

Musik 
Værket består af fire satser:
 I. Moderato
 II. Scherzo: Presto
 III. Andante
 IV. Allegro con brio

Eksterne henvisninger 
 Optagelse af Albert Tipton (fløjte) og Mary Norris (klaver)

Kompositioner af Sergej Prokofjev
Værker for fløjte
Villefranche-de-Conflent

Villefranche-de-Conflent () er en by og kommune i departementet Pyrénées-Orientales i Sydfrankrig.

Byen er bygget i rosa marmor og ligger stadig indenfor den gamle bymur, som blev bygget i middelalderen, men siden er ombygget flere gange. Bl.a. af fæstningsbyggeren Vauban, som også byggede Fort Libéria, der er beliggende højt over Villefranche. Den velbevarede by, der også har et stort udbrud af lokale kunstprodukter, tiltrækker mange turister.

Villefranche er en af 12 lokaliteter, der udgør Vaubans befæstninger, som blev optaget på UNESCOs Verdensarvsliste i 2008.

Villefranche er også medtaget i Les Plus Beaux Villages de France, som er en liste med Frankrigs smukkeste landsbyer.

Geografi 
Villefranche ligger i Pyrenæerne ved floden Têt. Mod vest ligger Olette (9 km) og Mont-Louis (29 km), mod syd Vernet-les-Bains (6 km) og mod øst Prades (7 km). Nærmeste større by er Perpignan (51 km).

Historie

Hovedstad i Conflent 
Villefranche blev grundlagt med et charter udstedt af greven af Cerdagne, Guillem Ramon, den 9. april 1091 (eller 1090 eller 1092). Greven boede i Corneilla-de-Conflent, men ønskede at Villefranche skulle være den nye hovedby. Stedet var velvalgt. I den smalle dal hvor den lille flod Cady løber ud i Têt kontrollerer byen adgangen til Conflent. Villefranche blev dog først hovedby i Conflent (og sæde for et viguerie - en domstol der dækkede Conflent og Cerdagne) langt senere i 1126. Det var den helt til det 18. århundrede.

I september 1263 beordrede Jakob 1. af Aragonien opførelsen af tre broer over floden Têt. De tre broer blev ødelagt under en voldsom oversvømmelse i 1421, og kun broen Saint-Pierre blev genopført.

I det 13., 14. og 15. århundrede blev befæstningerne til stadighed vedligeholdt. I det 14. århundrede blev de udbygget efter en ny plan, som en tekst fra 1411 bevidner.

Vaubans befæstninger 
Byen blev belejret og indtaget af Frankrig i 1654. De eksisterende befæstninger blev revet ned, for at de ikke skulle kunne genbruges af spanierne. Situationen ændrede sig med Pyrenæerfreden i 1659. Conflent blev en del af Frankrig, og man påbegyndte anlæggelsen af nye forsvarsværker efter tegninger af Vauban i 1669. Han besøgte selv Villefranche ti år senere. Fort Libéria blev således bygget på en bjergside med fuld udsigt over byen. Arbejdet fortsatte i det 18. århundrede med byggeriet af Porte de France i 1783 og Porte d'Espagne i 1791.

Jernbanen 
Villefranche fik i 1885 jernbaneforbindelse til Perpignan og Prades. I 1909 åbnede en ny jernbaneforbindelse med lille sporbredde til Cerdagne. Fra starten gik den kun til Mont-Louis, i 1911 blev den forlænget til Bourg-Madame og endelig i 1927 til Latour-de-Carol. Her var der forbindelse til den transpyrenæiske jernbane mellem Portet-Saint-Simon i Frankrig og Puigcerdà i Spanien.

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
4 × 400-meterløb (atletik)

4 × 400-meterløb er en atletikdisciplin, der er et stafetløb bestående af fire løbere, der hver skal løbe 400 meter, svarende til én omgang på et normalt atletikstadion. Løberne skal holde bane på de første 500 meter, og startstederne er derfor forskudt lidt længere i forhold til hinanden end ved individuelle 400-meter-løb. Efter de første 500 meter trækker løberne typisk ind til siden mod stadions midte.

Depechen  er en kort stang, der af de tre første løbere overdrages til deres  efterfølgere i skiftezoner, der er 20 m lange. Ved det første skift, hvor der stadig skal holdes bane, står andenløberen klar i sit holds bane, men ved de øvrige skifter gør modtagerne sig klar i nærheden af inderbanen, idet de dog ikke må komme i vejen for eventuelle hurtigere modstandere. I skiftezonen kommer  modtageren op i fart, så overdragelsen af depechen kan ske i en  situation, hvor begge løberne har tilnærmelsesvist samme fart og derved  kan sikre en samlet god tid.  Sammenlignet med 4 × 100-meterløb, hvor accelerationsfasen er af større betydning, er de bedste 4 × 400-metertider ikke bedre end fire gange de bedste tider for 400-meter-løb. En anden forskel mellem de to stafetdistancer er, at modtageren i 4 × 400-meterløbet normalt vil se sig tilbage, idet den løber, der afleverer depechen, ofte vil være lidt træt, så modtageren er nødt til at se efter, hvor depechen præcist er; på 4 × 100 meter indøves skiftet så grundigt, at modtageren ikke behøver at se sig tilbage. Der sker dog jævnligt fejl i overdragelsen af depechen på 4 × 100 meter med diskvalifikation eller dårlig tid til følge, hvilket ikke nær så ofte er tilfældet på 4 × 400 meter.

En række af verdens bedste 4 × 400-meterresultater er opnået af amerikanske  hold. Men i årenes løb har lande som Jamaica (1950'erne) eller Storbritannien (1990'erne) vist gode resultater hos mændene. Hos kvinderne er det især russiske/sovjetiske hold, der har haft de bedste resultater.

Rekorder

Mænd 
Siden IAAF's dannelse har organisationen registreret 15 verdensrekorder for mænd.Verdensrekordens udvikling siden 1912 ("y" efter tiden betyder, at der blev løbet 4 × 440 yards, hvilket er blevet anerkendt som 4 × 400 meter):

Rekorder for de enkelte verdensdele:

Dansk rekord: 3:07.67, landsholdet (K. Haagensen, C. Birk, E. Gatzwiller, W. Kipketer, Sevilla, Spanien, 23. juni 2002

Kvinder 
Rekorder for de enkelte verdensdele:

Dansk rekord: 3:36.2, landsholdet (B. Jennes, K. Høiler, A. Lund, A. Damm Olesen), Athen, Grækenland, 19. september 1969

Noter 

Atletikdiscipliner
Stafetløb (løbesport)
Sprint (løbesport)
Track and field
Density 21.5

Density 21.5 er et værk for solofløjte komponeret af Edgard Varèse i 1936 og revideret i 1946. Værket blev komponeret efter anmodning fra fløjtenisten Georges Barrère til at indvie hans nye fløjte lavet af platin. Værkets titel henviser til platins massefylde, der er tæt på 21,5 g/cm3.

Litteratur 
 Perle, George (1990). The Listening Composer. California: University of California Press. .
 Kloth, Timothy (1991). "Structural Hierarchy in Two Works of Edgard Varèse: Écuatorial and Density 21.5, Contemporary Music Forum Vol. 3.
 Marc Wilkinson. "An Introduction to the Music of Edgard Varese", The Score and I.M.A. Magazine 19 (1957):17

Eksterne henvisninger 
 Indspilning af Density 21.5 : John McMurtery, fløjte

Værker af Edgard Varèse
Værker for fløjte
Reservehjul

Et reservehjul er et hjul, som opbevares i en bil eller andet køretøj og benyttes, hvis et af de ordinære hjul udsættes for en punktering.

Typer af reservehjul 
Et reservehjul kan enten være af samme type som bilens ordinære hjul eller et såkaldt nødhjul. Det sidstnævnte er lettere og smallere, hvilket sparer vægt og plads. Nødhjul er normalt mærket med en lav maksimal hastighed (ofte ) og en kort maksimal kørestrækning. Visse biler, som f.eks. Dodge Challenger, leveres med et tomt, pladsbesparende nødhjul som ved punktering skal fyldes med en medfølgende trykluftbeholder.

Opbevaring 
I personbiler opbevares reservehjulet ofte under bagagerumsgulvet. Et alternativt opbevaringssted er under bilen, hvilket dog har den ulempe at reservehjulet bliver meget snavset. På SUV'er og varebiler er reservehjulet ofte monteret bagpå bilen, normalt tildækket med et overtræk.

Reservehjul som trykbeholder 
På Volkswagen Type 1 (som har hækmotor, hvorfor reservehjulet opbevares i bagagerummet forrest i bilen), benyttes reservehjulet som trykbeholder til forrudesprinkleren.

Eksterne henvisninger 

Hjul
Bildele
Norman Deeley

Norman Victor Deeley (30. november 1933 – 7. september 2007) var en engelsk fodboldspiller, der spillede som højre kant. Han var på klubplan primært tilknyttet Wolverhampton Wanderers, men havde også et toårigt ophold hos Leyton Orient. Han vandt tre engelske mesterskaber og en FA Cup-titel med klubben.

Deeley spillede desuden to kampe for Englands landshold, som han debuterede for 13. maj 1959 i et opgør mod de daværende verdensmestre fra Brasilien.

Titler 

Engelsk Mesterskab
 1954, 1958 og 1959 med Wolverhampton Wanderers

FA Cup
 1960 med Wolverhampton Wanderers

Referencer 

Fodboldspillere fra England
Fodboldspillere fra Wolverhampton Wanderers F.C.
Fodboldspillere fra Leyton Orient F.C.
Thomas Fisher

Tom Fisher (også kendt som Thomas Fisher , født i 1968 i Camden, London i Storbritannien) er en britisk skuespiller. Han er muligvis bedst kendt for at have spillet rollen som Arthur Conan Doyle i komedie-kampsportsfilmen Shanghai Knights fra 2003 med Jackie Chan og Owen Wilson i hovedrollerne. Han har også optrådt i film som Van Helsing, Mumien vender tilbage, Illusionisten og Cassandra's Dream.

Eksterne henvisninger 
 

Skuespillere fra England
Personer fra London
Line Renée Jensen

Line Renée Jensen (født 18. juli 1992) er en dansk atlet medlem af Randers Freja tidligere i Skive AM.

Line Renée Jensen vandt som 18-årig DM-sølv i stangspring 2010. Hun kom med 3,93 i Gøteborg 12. februar 2011 over kravet til Junior-EM 2011 i Tallinn.

Line Renée Jensen kvalificerede sig fredag til EM-U23 2013, da hun vandt et stævne i Gøteborg ved at klare 4,05, som er identisk med kravet til EM-U23. Hun klarede i maj 4,09 ved et gadestævne i Recklinghausen i Tyskland, et resultat som ikke kan anerkendes i den officielle statistik. Hun sprang sit højeste nogensinde med 4,10, da de Vestdanske Ungdomsmesterskaber blev afholdt på Skive Stadion 17. juni og muligt vejr tvang arrangørerne til at flytte stangspring ind i den nærliggende Spar Nord Arena.

Line Renée Jensen som trænes af Ole Kvist og Hans Henrik Aackmann går 3.g på Skive Gymnasium og HF.

Internationale ungdomsmesterskaber 
 2012 U23-NM Stangspring  3,90
 2011 U20-NM Stangspring  3,75
 2011 JEM Stangspring 20. plads 3,90

Danske mesterskaber 
  2010 Stangspring 3,45

Personlig rekord 
 Stangspring-inde: 4,10 Spar Nord Arena, Skive 17. juni 2013
 Stangspring: 4,09 Recklinghausen, Tyskland 25. maj 2013 (uofficiel)
 Stangspring: 4,05 Gøteborg, Sverige 14. juni 2013

Eksterne henvisninger 
 Statletik.dk – Profil Line R. Jensen

Stangspringere fra Danmark
Atleter fra Skive AM
Atleter fra Randers Freja
Cassandra's Dream

Cassandra's Dream er en fransk-britisk-amerikansk thrillerkrimi- og dramafilm fra 2007, der er instrueret og skrevet af Woody Allen. Filmen havde dansk premiere i 2008.

Rolleliste 

 Colin Farrell – Terry
 Ewan McGregor – Ian
 John Benfield – Father
 Clare Higgins – Mother
 Ashley Madekwe – Lucy
 Andrew Howard – Jerry
 Hayley Atwell – Angela Stark
 Sally Hawkins – Kate
 Keith Smee – Terry’s Track Mate
 Stephen Noonan – Mel
 Dan Carter – Fred
 Richard Lintern – Direktør
 Jennifer Higham – Helen
 Lee Whitlock – Mike
 Michael Harm – Ejendomsmægler
 Hugh Rathbone, Allan Ramsey, Paul Marc Davis, Terry Budin-Jones, Franck Viano, Tommy Mack – Pokerspillere
 Milo Bodrozic – Milo Bodrozic
 Emily Gilchrist – Emily Gilchrist
 Tom Wilkinson – Howard
 Phil Davis – Martin Burns
 George Richmond – Sigselv
 Phyllis Roberts – Burns’ Mother
 Tamzin Outhwaite – Burns’ Date

Eksterne henvisninger 
 

Dramafilm fra USA
Amerikanske film fra 2007
Film instrueret af Woody Allen
Franske film fra 2007
Britiske film fra 2007
Alvar Aalto-medaljen

Alvar Aalto-medaljen er en internationalt anerkendt udmærkelse inden for arkitektur, der blev etableret i 1967 af Finlands arkitekturmuseum og Finlands arkitektförening (SAFA).

Modtagere

Arkitekturpriser
Kultur i Finland
Etableret i 1967
Juba 1.

Juba I (85 f.Kr.-46 f.Kr.) var konge i den romerske lydstat Numidien fra 60 f.Kr. til sin død. Juba var søn af Hiempsal II, som han efterfulgte på tronen. 
Allerede inden sin tronbestigelse var Juba modstander af Cæsar, hvis allierede, folketribunen Gajus Scribonius Curio, i 50 f.Kr. foreslog at inddrage Jubas rige, men da Gajus året efter angreb Juba, blev han slået og dræbte sig selv.

Da Cæsar vandt ved Farsalos, flygtede flere af hans modstandere til Afrika, og sammen med disse fortsatte Juba modstanden mod
Cæsar, men da de tabte ved Thapsus i 46 f.Kr., begik Juba selvmord.

Hans rige blev delt mellem Rom og Mauretanien, og hans søn, Juba II, blev opdraget i Rom.

Da Cæsar vendte tilbage til Rom efter sine sejre, tildelte Senatet ham fire triumfer for sejrene over Gallien, Ægypten, Pontus og Juba.

Referencer 
 

Konger
Personer i Afrikas historie
Romerriget
Salmonsens
Paolo Uccello

Paolo di Dono bedre kendt som Paolo Uccello (1397 i Firenze – 10. december 1475 sammesteds) var en italiensk guldsmed og maler.

Uccello var først elev af Lorenzo Ghiberti, som han arbejdede under på de første bronzedøre til dåbskapellet i Firenze (it.: Battistero di San Giovanni). Derefter helligede han sig maleriet, og her står han sammen med Andrea del Castagno (uden dog at nå ham) som hørende til den florentinske malerkunsts pionerer, der ved deres flittige og energiske studium, indgående fordybelse i anatomi og perspektiv − der for Uccello var en ren mani − banede vejen for den kommende kunst.

Særlig værdsætter nutiden hans fremragende dekorative evne, under anvendelse af ubrudte farver og skarpe konturer, og det romantiske drag i hans kunst.

Uccellos produktion
Uccellos produktion er lille, fordi han fortabte sig i anatomiske og perspektiviske fænomener. Følgende kan fremhæves:
 Freskerne med Syndfloden
 Noahs takoffer og Noahs drukkenskab i Chiostre Verde ved Santa Maria Novella, ca. 1446
 Den kolossale gråt i gråt malede rytterfigur af John Hawkwood i domkirken i Firenze
 Rytterslag (Uffizi og lignende billeder i Louvre og i London)
 Natlig jagt (Ashmolean Museum i Oxford); fine småbilleder i galleriet i Urbino og et alterstykke i galleriet på Kapitol i Rom
 St. Georg og dragen (privatsamling i Wien); et portræt kaldet Petrarca og portrætter i Louvre.

Gennem maleren William Scharffs kopier er nogle af hans billeder kendte i Danmark.

Kilde 
  af bibliotekar A. Røder og kunsthistoriker Axel Holck

Eksterne henvisninger 

 

Malere fra Italien
Guldsmede
Renæssancemalere
Personer fra før år 1500
Salmonsens
Sandra Bokvist Christensen

Sandra Bokvist Christensen  (født 10. november 1995) er en dansk atlet. 

Bokvist Christensen er medlem af Amager AC. Hun vandt som 15-årig sølv i højdespring ved de danske mesterskaber 2010.
Hun var på landsholdet ved Hold-EM 2011, hvor hun tangerede sin personlige rekord på 1,70 som hun havde sprunget ved udtagelsesstævnet. Med yderligere en tangering blev hun dansk mester senere samme år. Med 1.73 meter satte hun personlig rekord et indestævne i Hvidovre Atletikhal 12. februar 2012. 

Bokvist Christensen klarede 1,77 meter ved Tårnby Games i maj 2013, det er det højeste spring af en dansk kvinde i mere end 10 år.

Bokvist Christensen går på en fire årig Team Danmark uddannelse på Falkonergården på Frederiksberg.

Bokvist Christensen trænes af Peter Skoumal.

Danske mesterskaber 
  2012 Højdespring-inde 1,67
  2011 Højdespring 1,70
  2010 Højdespring 1,61

Personlige rekorder 
 Højdespring: 1,73 2012
 Højdespring-inde: 1,77 2013

Eksterne henvisninger 
 Statletik.dk – Profil Sandra B. Christensen

Højdespringere fra Danmark
Atleter fra Amager AC
Modernisme (flertydig)

Modernisme kan have flere betydninger:

 Modernisme (kunst) – betegnelsen for en overordnet kunstperiode, der har sin oprindelse i moderniteten.
 Modernisme (katolicisme) – eller "reformkatolicisme", en strømning inden for katolicismen fra slutningen af 1800-tallet

Se også 
 Modernitet
 Moderne

Eksterne henvisninger 
 Betegnelsen "modernisme" anvendes inden for mange forskellige områder.
Skønheden og udyret: Den fortryllede jul

Skønheden og udyret: Den fortryllede jul er en tegnefilm fra The Walt Disney Company, der produceres af DisneyToon Studios og udgivet af Walt Disney Pictures og Buena Vista Distribution. Filmen er en efterfølger til Skønheden og udyret, en film fra Walt Disney Feature Animation fra 1991. Filmen blev udgivet direkte på video i 11. november 1997.

Handling 
Slottet er bedst pyntet til jul. I en pause i juletravlheden fortæller fru Potts historien om sidste års jul. Så var slottets herre stadig et udyr og Belle var hans fange.

På det tidspunkt hadede Udyret julen, for det var på selve juleaften for flere år siden, at en troldkvinde havde forvandlet ham til et monster. Men Belle mente, at en rigtig julefest ville få Udyret i bedre humør. Den idé blev understøttet af alle de fortryllede genstande på slottet undtagen Forte-orgelet. Han ville mindst af alt have lidt julestemning. For ham var Belle en trussel, der skulle ryddes af vejen. Så Forte narrede Belle til at gå langt ud over slottets mure for at fælde et juletræ. Der havde Forte til hensigt at påføre dødsstødet med hjælp fra sin medskyldige, piccolo-fløjten Fløjte.

Medvirkende 

 Belle - Louise Fribo
 Udyret - Lars Lippert
 Lymiere - Preben Kristensen
 Kloksworth - John Hahn-Petersen
 Mrs. Potts - Kirsten Cenius
 Chip - Julian T. Kellermann
 Forte - Per Spangsberg
 Angelique - Annette Heick
 Fløjte - Peter Røschke
 Økse - Søren Elung Jensen
 Troldkvinden - Jette Sievertsen
 Fifi - Michelle Bjørn-Andersen

Eksterne henvisninger 
 

Disney tegnefilm
Tegnefilm fra USA
Amerikanske film fra 1997
Julefilm fra USA
Film fra Canada
Hillerød Kraftvarmeværk

Hillerød Kraftvarmeværk er et gaskraftværk ved Hillerød på Sjælland, nordvest for København. Det har en installeret produktionskapacitet på 77 MW. Operatøren er Hillerød forsyning.

Anlægget blev udbygget i 1991. Brændselstypen er naturgas.

Eksterne henvisninger 
 http://www.hillerodforsyning.dk/

Gaskraftværker
Kraftvarmeværker i Danmark
Kraftvarmeværk
Helsingør Kraftvarmeværk

Helsingør Kraftvarmeværk er et gaskraftværk ved Helsingør i det nordøstlige Sjælland. Værket var indtil 2011 ejet af Vattenfall, men er nu overtaget af det kommunale forsyningsselskab Forsyning Helsingør. 

Det har en installeret produktionskapacitet på 60 MW el og 60 MJ/s fjernvarme.
Anlægget blev udbygget i 1993. Brændselstypen er naturgas.

Referencer 

Gaskraftværker
Kraftvarmeværker i Danmark
Kraftvarmeværk
Haslev Kraftvarmeværk

Haslev kraftvarmeværk er et kraftvarmeværk i Haslev Kommune. Dette anlæg udnytter op til 90% af energien i det fossile brændstoffer, ved at spildvarmen udnyttes til levering af fjernvarme. I 2012 købte Haslev Fjernvarme værket af DONG Energy for i alt 18 mio. til afdrag over 10 år. 

Anlægget blev installeret i 1989. Brændselskilden er biomasse i form af 25.000 ton strå årligt, og dette var verdens første kraftværk med sådan noget biobrændsel. Kraftvarmeværket producerer 5 MW elektricitet og 13 MJ/sek fjernvarme, og dækker 2.000 boligers varmebehov i og rundt om Haslev.

Eksterne henvisninger 

 Haslev kraftvarmeværk på DONG Energys hjemmeside.

Kraftvarmeværker i Danmark
Kraftvarmeværk
Etableret i 1989
Adda Djørup

Adda Djørup (født 1972) er en dansk forfatter og digter.
Hun var tidligere bosat en årrække i Madrid, men bor nu i København. Djørup har studeret litteraturvidenskab og spansk på Københavns Universitet. Efter studiet arbejdede Djørup som forlagsmedarbejder, voksenunderviser i dansk som fremmedsprog og som gæstelærer på Forfatterskolen i København.

Djørup er alsidig og eksperimenterende. Hun var en af hovedaktørerne bag forfatterprotestaktionen MEGA Litt i november 2010 op til bebudede nedskæringer i statens litteraturstøtteordninger.

Priser mm.
 Albert Dams mindelegat, 2020
 Kunstfondens 3-årige arbejdslegat 2011
 Djørup modtog i 2010 EUs litteraturpris.
 Forlagsgruppen Rosinante og Co, hæderslegat, 2007
 Statens Kunstfonds Litteraturudvalgs præmiering for nyudgivelser 2007.
 Otto Rungs Forfatterlegat

Bibliografi
 Bulgakovs kat, (2020)  Roman 
Poesi og andre former for trods (2015) Novellesamling
 37 Postkort, Samleren (2011) Digte
 Korus Kabaret, Libretto (2010) dramatik
 Den mindste modstand, Samleren (2009)Roman
 Hvis man begyndte at spørge sig selv, Samleren (2007)
 Monseiurs monologer, Samleren (2005)

Eksterne referencer
 http://www.addadjorup.com 
 http://www.litteratursiden.dk/forfattere/adda-djoerup 
 http://kpn.dk/boger/article2206330.ece 
Forfatterprotestaktion 2010

Digtere fra Danmark
Romanforfattere fra Danmark
Dansksprogede forfattere fra Danmark
Kvindelige forfattere i det 21. århundrede
Køge Kraftvarmeværk

Køge Kraftvarmeværk  er et kraftvarmeværk placeret på Køge Havn i Køge. Dette anlæg er et kraftvarmeværk som udnytter op til 90% af energien i brændslet, biomasse, ved at spildvarmen udnyttes til levering af fjernvarme til industrien. Værket drives af Vestegnens Kraftvarmeselskab I/S, VEKS, som har ejet værket siden 2012. Inden da var værket en integreret del af gulvproducenten Junckers Industrier A/S, som havde behov for at producere damp til tørreprocessen af de staver, som gulvbrædderne fremstilles af, og da man havde masser af brændsel, i form af affaldstræ, fra opskæringsprocessen af de kævler, der bliver til gulvbrædder, var det jo nærliggende at bruge dette, til fremstilling af damp og el til produktionen. Junckers Industrier blev grundlagt af den kendte og vil nogen mene, berygtede forstkandidat og modstandsmand Flemming Juncker.

Brændselskilden er biomasse i form af træflis. Kraftvarmeværket producerer 24 MW el og 81 MJ/sek fjernvarme, på to kedler kaldet Blok 7 og 8.

Eksterne henvisninger 

Kraftvarmeværker i Danmark
Kraftvarmeværk
Juba (flertydig)

Juba kan henvise til flere emner:

i geografien
 Juba – hovedstaden i Sydsudan
 Jubba – også tidligere stavet Juba; en flod i Somalia

i historien
 Juba 1. – en konge i antikkens Numidien
 Juba 2. – søn af ovennævnte; konge i antikkens Numidien og senere Mauretanien
 Juba (metriker) – en latinsk metriker i 2. århundrede e.Kr.